KS Daily View 28 มิ.ย. 2022
28 มิถุนายน 2565

KS Daily View 28.06.2022 > ช่วงสั้น Mini Bear Market Rally หุ้นจีนแข็งแกร่ง จากการเปิดเมือง กระตุ้นเศรษฐกิจ SET คาด 1575-1585 จุด หุ้นแนะนำ PSL
ต่างประเทศ :  ตลาดหุ้นสหรัฐเมื่อคืนชะลอการปรับขึ้น ทั้งดัชนี Dowjones, S&P500, Nasdaq  ติดลบเล็กน้อยราว -0.2%DoD, -0.3%, -0.72% ตามลำดับ หลังจากปรับขึ้นติดต่อกัน 2 วันก่อนหน้า แต่โดยรวมช่วงสั้นยังเป็น Mini Bear Market Rally  โดยยังไม่ได้มีปัจจัยอะไรใหม่ ยังเป็ประเด็นเดิม ทั้งความกังวลเศรษฐกิจจะเข้าสู่ภาวะถดถอย Recession เพิ่มขึ้น  และติดตามสหรัฐจะรายงาน GDP งวด 1Q65 รอบสุดท้าย
ส่วนตลาดหุ้นฝั่งยุโรปบวกลบสลับกัน   ฝั่งเอเซียทิศทางเป็นขาขึ้นต่อเนื่อง โดยเฉพาะตลาดหุ้นจีนปรับขึ้นจากจุดต่ำสุดของปีรวมกันราว 17% และตลาดหุ้นฮ่องกง ปรับขึ้นราว 21.22% โดยปัจจัยหนุนมีทั้ง 1.) คาดการณ์เศรษฐกิจจีนผ่านจุดต่ำสุดไปแล้ว หลังจากกลับมาผ่อนคลายการเปิดเมือง และค่อยเปิดประเทศ  ล่าสุด จีนเริ่มเปิดเที่ยวบินไทย-จีน เบื้องต้น 2 เที่ยวบินต่อสัปดาห์ เริ่มจากเปิดให้นักธุรกิจ นักเรียนและนักศึกษา ซึ่งจีนได้เริ่มผ่อนคลายมาตรการเดินทางระหว่างประเทศแล้ว ถือเป็นสัญญาณดีของในการฟื้นตัวด้านการท่องเที่ยว  KS มองเป็น sentiment เชิงบวกต่อกลุ่มท่องเที่ยวและขนส่ง โดยเฉพาะ AOT, AAV, SPA, EKH   2.)มาตรการกระตุ้นทั้งนโยบายการเงิน และการคลัง การกระตุ้นโครงสร้างพื้นฐานยังมีต่อเนื่อง จากภาวะเงินเฟ้อที่ยังต่ำ สวนทางกับประเทศอื่นที่ใช้นโยบายการเงินตึงตัว  โดยรวมมองเป็นบวกต่อหุ้น  PSL, CBG, SCGP    โดยรวมมุมมองตลาดหุ้นต่างประเทศทั่วโลกในช่วงที่เหลือของสัปดาห์  KS ยังคงเดิมคือ Catalyst ที่อาจเป็นปัจจัยหนุนตลาดหุ้น คือ  US-CHINA Trade talk คาดการณ์จะเกิดขึ้นหลังประชุม NATO วันที่ 29-30 มิ.ย. เป็นประเด็นที่ต้องติดตาม หากผ่อนคลายภาษี จะทำให้เงินเฟ้อสหรัฐชะลอลง บวกต่อเศรษฐกิจจีน  ส่วนประเด็นที่ต้องติดตาม คือ วันพุธถ้อยแถลง Fed Chair Powell
ในประเทศ :  KS ยังคงประเมินมุมมองตลาดหุ้นไทยในช่วงที่เหลือของสัปดาห์ยังแกว่งตัว Sideway up กรอบ 1,550 - 1,616 จุด โดยประเด็นที่เป็นกระแสหลักๆ คือ   1.) ค่าเงินบาทกลับมาแข็งค่าในช่วงสั้น -0.3%DoD  ล่าสุดอยู่บริเวณ  35.3 บาท (High ของเงินบาทล่าสุด อยู่ที่ 35.5 บาท) ผลจากสกุลดอลลาร์ทิศทางยังแกว่งตัวลง ล่าสุด Dollar Index หลุด 104 จุดลงมาอยู่บริเวณ 103.7 จุด KS คาดสัปดาห์นี้เงินบาทมีโอกาสแกว่งตัวลง ในทิศทางแข็งค่า คาดจะเป็น Sentiment เชิงลบต่อหุ้นในกลุ่มส่งออก  เห็นได้จากเมื่อวาน หุ้นส่งออกอาทิ ASIAN, TFG, SMPC, TWPC แนะนำชะลอเข้าลงทุนในช่วงสั้น  ส่วนกลุ่มส่งออกอิเล็กทรอนิกส์ HANA KCE DELTA  เมื่อวานปรับขึ้นตามตามหุ้น Tech ที่ฟื้น, สถานการณ์ชิพขาดแคลนผ่อนคลาย KS แนะนำเก็งกำไรเพียงสั้นๆ และแนะนำทยอย Take profit เพราะความเสี่ยงที่เศรษฐกิจโลกชะลอตัว แต่อีกฝั่งเงินบาทที่แข็งจะเป็น Sentiment เชิงบวกต่อกลุ่มโรงไฟฟ้า อาทิ BGRIM, EGCO, GULF ฯลฯ 
Theme การลงทุน : แนะนำเก็งกำไรช่วงสั้นในสัปดาห์นี้ คือ  กลุ่ม Anti Commodities ประเมินยังได้ประโยชน์จากทิศทางราคาพลังงานปรับลง อาทิ  กลุ่มโรงไฟฟ้า  BGRIM, GPSC    กลุ่มวัสดุก่อสร้าง อาทิ DCC, TOA    2.)กลุ่มเครื่องดื่ม CBG, OSP, SAPPE กลุ่ม Growth อาทิ JMT, JMART, SINGER, BE8, BBIK  กลุ่มที่ได้ประโยชน์จากจีนฟื้น PSL, SCGP    
มุมมองตลาดหุ้น  SET คาด 1575-1585 จุด หุ้นแนะนำ PSL
Top pick :   PSL(ราคาพื้นฐาน 25.5 บาท)  1.) รัฐบาลจีนเดินหน้าผ่อนคลายเปิดเมือง, กระตุ้นเศรษฐกิจทางการคลังและการเงิน การลงทุนในโครงสร้างพื้นฐาน คาดจีนจะต้องเร่งนำเข้าสินค้าพวก raw material มากขึ้น เป็นปัจจัยหนุนทิศทางดัชนีค่าระวางเรือ BDI เร่งตัวขึ้นใน 2Q22  2.) โดย  PSL แนะนำใช้กลยุทธ์ "Trading หรือ ลงซื้อขึ้นขาย" สำหรับ PSL ตามกรอบ PBV band ที่ 18/20.5/23/25.5 บาท หรือ +0.5 SD ถึง +2SD  3.) ยังมี Upside ที่ยังไม่รวมในประมาณการ คือเรือใหม่ 2 ลำ(จากปัจจุบันที่มีเรือ 36 ลำ) ที่ PSL เพิ่งซื้อมาจะทยอยรับมอบ 1 ลำปลาย  2Q22 และอีกลำใน 3Q22
รายงานตัวเลขเศรษฐกิจ
วันอังคารติดตาม ตัวเลข GfK Consumer Confidence ของเยอรมันเดือน ก.ค. คาด -27.7 จุด ต่ำสุดเป็นประวัติการณ์นับแต่มีการเก็บข้อมูล ดัชนีราคาบ้านของสหรัฐฯ โดย S&P/Case Shiller เดือน เม.ย. คาด +21% YoY ตัวเลขดัชนีความเชื่อมั่นผู้บริโภคของสหรัฐฯ เดือน มิ.ย. คาด 100.9 จุด (-5% MoM) และถ้อยแถลงของ Fed Daily
วันพุธ ติดตาม ตัวเลขดัชนีความเชื่อมั่นผู้บริโภคของญี่ปุ่น เดือน มิ.ย. คาด 33 จุด (-3% MoM) ตัวเลขเงินเฟ้อทั่วไปของเยอรมันเดือน มิ.ย. คาด +0.3% MoM และ +7.9% YoY ถ้อยแถลงของ ECB President Lagarde ถ้อยแถลงของ Fed Chair Powell
วันพฤหัสฯ ติดตาม ตัวเลข NBS Manufacturing PMI ของจีนเดือน มิ.ย. คาด 48.6 จุด (-2% MoM) ตัวเลข NBS Non-Manufacturing PMI ของจีนเดือน มิ.ย. คาด 51.9 จุด (+8.5% MoM) ตัวเลขอัตราการว่างงานของ Eurozone เดือน พ.ค. คาด 6.8% ทรงตัว MoM ดัชนี PCE Price index ของสหรัฐฯ เดือน พ.ค. คาด +0.9% MoM และ +6.7% YoY และการประชุม OPEC+
วันศุกร์ ติดตาม ดัชนี Caixin Manufacturing PMI ของจีนเดือน มิ.ย. คาด 50.5 จุด (+4.9% MoM) อัตราเงินเฟ้อทั่วไปของยูโรโซนเดือน มิ.ย. คาด  +0.5% MoM และ +8.3% YoY ตัวเลขเงินเฟ้อพื้นฐานของยูโรโซนเดือน มิ.ย. คาด +3.9% YoY และตัวเลข ISM Manufacturing PMI  ของสหรัฐฯ เดือน มิ.ย. คาด 55 จุด (-1.9% MoM)
#KS #KSecurities #ลงทุน #Investment #KSTODAY